පෘතුගීසින්ගේ වෑයම දළදා වහන්සේ සොයා එය වැනසීමය. සිංහලයන්ගේ කිරුළ හිමි කුමරු අබෞද්ධ කරගත් විට සියල්ල හරි යැයි සිතාගත් පෘතුගීසි සිංහල සිරිත හරි පුදුම යැයි දැන ගත්තේ එදාය. සිංහලයන්ට වැදගත් වන්නේ පුද්ගලයන් නොව බුදුන් වහන්සේගේ ධර්මකාය බව දන්නෝ දන්නෝය. ඉතින් ධර්මකායේ මතුපිට ජීව ප්‍රතිමූර්තිය දළදා වහන්සේය. එබැවින් දළදා වහන්සේ වනසා දැමීමට නොහැකිව, ලොවක් යටත් කරමින්, කුරුස යුද්ධයේ ජය උදානයෙන්, යුරෝපය උරුම කරගනිමින් ආසියාව සොයා ආ පෘතුගීසීන් අන්දමන්දව සිටියෝය. ස්වකීය උදාරම් රණවීර ඉතිහාසයට විහිළුවක් කර ඇති මිනිසා සොයා ගන්නට බැරිකම පෘතුගීසින්ට ජාත්‍යන්තර විලි ලැජ්ජාවකි. මේ අතර තම රාජධානියත් රජකමත් තම කිරුළත් තමාගේ දූ පුතුන්ට දී ගන්නට දළදා වහන්සේ අවශ්‍යම, සිංහල සිරිත දන්නා හත් වන බුවනෙකබාහු රජතුමා ද දළදාව සොයා සිය සියළු ජවය මුදා හැර තිබුණි. ප්‍රාර්ථනාවේ තරු රැස් පහව යනවා නියතය. දළදා වහන්සේ සොයාගත යුතුමය. විකල්පයේ නායකයා වූ තමා සම්මතයේ නායකයා වී සිංහළ සිරිතේ නායකයා වන්නේ එදාටය. මායාදුන්නේ කුමරු ජවයෙන්, දැනුමෙන් එඩි වඩා දළදා වහන්සේ සොයමින් තම ජාලය විහිදුවන්නට විය.
ධර්මකායේ මතුපිට ජීව ප්‍රතිමූර්තිය කුමක්ද ?
දළදා වහන්සේය